Danmarks største ligestillingsproblem er fraskilte mænds manglende rettigheder i forbindelse med samkvem med børn.

Det mener i hvert fald et repræsentativt udsnit af danskere under 50 år ifølge en ny Megafon-undersøgelse i Politiken, som har bestilt undersøgelsen i anledning af kvindernes internationale kampdag.

Ser man på kvinder i alle aldersgrupper, betragter de ligeløn som det største problem, når det gælder ligestilling.

Men næsten halvdelen af de 18 til 39 årige kvinder peger faktisk på problemer med samkvem som et af de store problemer.

Stadigt stort problem

- Og det har de ret i, mener formanden for Danske Familieadvokater Helle Larsen:

- Mange mænd er ude for diskrimination i sagsbehandlingen i Statsforvaltningen - og det i en grad, så det også er et problem i relation til menneskerettighederne.